**R O M Â N I A**



**JUDECĂTORIA DRĂGĂŞANI**

;

**ADUNAREA GENERALĂ A JUDECĂTORILOR**

**HOTĂRÂREA NR. 2**

**22 ianuarie 2020**

Adunarea Generală a Judecătorilor din cadrul Judecătoriei Drăgăşani, Adunarea Generală a Judecătorilor din cadrul Judecătoriei Drăgăşani, convocată de preşedintele instanţei, potrivit art. 16 şi 17 alin. 1 din Regulamentul de Ordine Interioară al Instanţelor Judecătoreşti, aprobat prin Hotărârea Consiliului Superior al Magistraturii nr. 1375/17.12.2015,

Întrunită în şedinţa din data de 22 ianuarie 2020, fiind prezenţi cei patru membri ai săi,

Luând în discuţie ordinea de zi stabilită prin convocatorul din data de 22 ianuarie 2020, respectiv discutarea adoptării unei forme de protest ca urmare a încercării puterii legislative de a submina independenţa puterii judecătoreşti prin eliminarea pensiei de serviciu, respectiv amânarea judecării tuturor cauzelor, cu excepţia celor urgente, care sunt soluţionate şi în perioada vacanţei judecătoreşti, prevăzute de Hotărârea Colegiului de conducere nr. 7/20 mai 2019, Anexa I,

În temeiul dispoziţiilor art. art. 17 alin. 13 şi art. 16 lit. j) din Regulamentul de Ordine Interioară al Instanţelor Judecătoreşti, aprobat prin Hotărârea Consiliului Superior al Magistraturii nr. 1375/17.12.2015,

**HOTĂRĂŞTE:**

1. Cu majoritate, adoptarea următoarei forme de protest ca urmare a încercării puterii legislative de a submina independenţa puterii judecătoreşti prin eliminarea pensiei de serviciu, respectiv **amânarea judecării tuturor cauzelor, cu excepţia celor urgente**, stabilite prin anexa I la prezenta hotărâre, respectiv: cauzele în materie de drepturi şi libertăţi, cauzele penale în care sunt dispuse măsuri preventive, cerere prelungire drept de circulaţie, contestaţiile la executare privind executarea pedepsei – art. 598 lit. a), b) şi d) C. pr.pen., curatelă, incidente procedurale, internare medicală/obligare la tratament medical, ordin de protecţie, ordonanţă preşedinţială, punere sub interdicţie, suspendare provizorie executare silită – art. 719 alin. 7 C. pr.civ. şi cererile de ajutor public judiciar şi reexaminare taxă timbru referitoare la acest obiect, tutelă – autorizări date tutorelui, începând cu data de 23 ianuarie 2020, până la respingerea proiectului de lege privind eliminarea pensiilor de serviciu ale magistraţilor.

Membri,

Preşedinte,

jud. Coşerea Constantin \_\_\_\_\_\_\_\_\_\_\_\_\_\_\_\_\_

jud. Sandu Ana \_\_\_\_\_\_\_\_\_\_\_\_\_\_\_\_\_\_

jud. Liciu Ioana Hermina\_\_\_\_\_\_\_\_\_\_\_

jud. Predescu Daniela \_\_\_\_\_\_\_\_\_\_\_\_

**Anexa nr. 1 la Hotărârea nr. 2 a Adunării Generale din data de 22 ianuarie 2020**

**LISTĂ CAUZE CARE SE SOLUŢIONEAZĂ PE PERIOADA AMÂNĂRII JUDECĂRII CAUZELOR**

1. **Cauzele în materie de drepturi şi libertăţi**
2. **Cauzele penale în care sunt dispuse măsuri preventive**
3. **Cerere prelungire drept de circulaţie**
4. **Contestaţiile la executare privind executarea pedepsei – art. 598 lit. a), b) şi d) C. pr.pen.**
5. **Curatelă**
6. **Incidente procedurale**
7. **Internare medicală/obligare la tratament medical**
8. **Ordin de protecţie**
9. **Ordonanţă preşedinţială**
10. **Punere sub interdicţie**
11. **Suspendare provizorie executare silită – art. 719 alin. 7 C.pr.civ. (ajutor public judiciar şi reexaminare taxă timbru referitoare la acest obiect)**
12. **Tutelă – autorizări date tutorelui**